CELEX: 32014R1260
Language: sk
Date: 2014-11-25 00:00:00
Title: Vykonávacie nariadenie Komisie (EÚ) č. 1260/2014 z  25. novembra 2014 , ktorým sa stanovuje paušálne zníženie cla na dovoz ciroku z tretích krajín do Španielska

26.11.2014   
            
            
               SK
            
            
               Úradný vestník Európskej únie
            
            
               L 339/5
            
         VYKONÁVACIE NARIADENIE KOMISIE (EÚ) č. 1260/2014
   z 25. novembra 2014,
   ktorým sa stanovuje paušálne zníženie cla na dovoz ciroku z tretích krajín do Španielska
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 180,
   keďže:
   
               (1)
            
            
               V zmysle dohôd uzavretých v rámci Uruguajského kola multilaterálnych obchodných rokovaní (2) sa Únia zaviazala umožňovať dovoz ročného množstva 300 000 ton ciroku do Španielska.
            
         
               (2)
            
            
               V období od 1. januára 2014 do 15. júla 2014, ktoré je obdobím, počas ktorého bolo clo na dovoz ciroku v súlade s nariadením Komisie (EÚ) č. 642/2010 (3) stanovené na hodnotu 0 EUR za tonu, sa do Španielska doviezlo 41 580 ton ciroku. Od 16. júla 2014 a od opätovného zavedenia kladného cla na dovoz ciroku podľa nariadenia (EÚ) č. 642/2010 sa neuskutočnil žiadny dovoz ciroku do Španielska.
            
         
               (3)
            
            
               V článku 6 nariadenia Komisie (ES) č. 1296/2008 (4) sa stanovuje, že Komisia môže uplatniť zníženie dovozného cla, ktoré sa určí v súlade s nariadením (EÚ) č. 642/2010, aby sa zabezpečilo úplne vyčerpanie dovozných kvót.
            
         
               (4)
            
            
               Vzhľadom na podmienky obchodovania s cirokom na trhu, najmä na skutočnosť, že jeho cena na svetovom trhu je výrazne vyššia ako cena kukurice, je potrebné uplatniť 100 % paušálne zníženie dovozného cla stanovené v súlade s nariadením (EÚ) č. 642/2010.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   1.   V prípade zostávajúcich dostupných množstiev ciroku, ktoré sa majú doviezť do Španielska v rámci colnej kvóty otvorenej 1. januára 2014, sa paušálne zníženie cla na dovoz ciroku uvedené v článku 6 nariadenia (ES) č. 1296/2008 stanovuje v súlade s nariadením (EÚ) č. 642/2010 vo výške 100 % cla na dovoz ciroku.
   2.   Uplatňujú sa ustanovenia nariadenia (ES) č. 1296/2008.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Stráca účinnosť 31. decembra 2014.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. novembra 2014
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 347, 20.12.2013, s. 671.
   
      (2)  Ú. v. ES L 336, 23.12.1994, s. 22.
   
      (3)  Nariadenie Komisie (EÚ) č. 642/2010 z 20. júla 2010 o pravidlách na uplatňovanie nariadenia Rady (ES) č. 1234/2007, pokiaľ ide o dovozné clá pre sektor obilnín (Ú. v. EÚ L 187, 21.7.2010, s. 5).
   
      (4)  Nariadenie Komisie (ES) č. 1296/2008 z 18. decembra 2008 o ustanovení podrobných pravidiel pre uplatňovanie colných kvót na dovoz kukurice a ciroku do Španielska a dovoz kukurice do Portugalska (Ú. v. EÚ L 340, 19.12.2008, s. 57).